MÉMOIRES OU RAPPORTS INÉDITS. 359 
informé avec eulx s’ils sont jouyssantz de ce que leur apertient, ou 
en troble. 
Quant au premier, il est trop certain que despuis le commensement 
de toutz ses trobles, Messieurs les ecclésiastiques ont esté plus mal 
tractés en toute ceste evesché par ceux de la novelle religion qu’en 
aulcune aultre de ce pais de Languedoc; car pour le regard des hom¬ 
mes, les bons et estudians ecclésiastiques sont quasi toutz estés ma- 
sacrés aulx prinses des villes que lesdits de la religion ont faict, sca- 
voir de Lautrec, Vielmur, Saix, La Bruguière, Viviers, Brassac et 
Berlan. A cause de quoy, les esglises sont esté dénuées de plusieurs 
gens de bien de bonnes meurs et conversation, dignes de l’ordre, 
ausquelz ont esté substitués d’aultres que, à la vérité, s’en fault beau¬ 
coup qu’ilz aient moien s’aquitèr du devoir de leur charge, par l’in¬ 
suffisance qu’est en eulx. C’est incontinant procédé premièrement 
des collateurs des bénéfices; car si le pape les confère, il ne voyt la per¬ 
sonne qu’il provoit, moings le cognoit-il; et, les oeilz bandés, l’agra- 
tiffié, et bien souvent tel qu’est ung bon hérétique ou du tout igno¬ 
rant; et toutesfoys avec sa bulle, il sera maintenu par les courtz 
roialles. Il est vray que toutes les provisions de bénéfices qu’il donne, 
elles sont in forma dignum; suyvant laquelle forme, il fault que le 
premier se présente devant l’ordinayre collateur pour estre examiné 
et fayre sa confession de foy. Mays l’abus est que, si l’ordinayre col¬ 
lateur ne treuve souffizant celluy qui est promeu par le pape in 
forma dignum , il se retire au plus prochain evesque, duquel jamais 
aulcun ne s’en retourne, si ignorant qu’il soict, que n’en rapporte sa 
collation en aussi bonne forme que le plus docte théologien mérite- 
roit. Et si les collateurs ordinayres confèrent les bénéfices, il advient 
peu souvent qu’ilz en provoient parsonnes dignes et capables, trop 
mieulx leurs serviteurs, ou de parsonnes absentes que ne savent rien; 
et sont de bénéfices au croq ; qu’est aultant que provoir à la cullete 
des fruictz et non au régime et cure des âmes. 
Secondement, cest inconvénient procède [de] l’abus commis contre 
concordatz, par la teneur desquelz les bénéfices vaccantz aulx moys 
de janvier, avril, juillet et octobre, apartiennent aulx gradués ; laquelle 
concorde, jacoyt que le pape Léon dixième et le roy François premier 
désirassent comectre de parsonnes cappables et doctes à l’administra¬ 
tion des esglises, le[s] destinent aulx graduéz qu’aurointestudié en une 
fameuse université par le passé de cinq ans et avoient mérité l’honeur 
de degré; si est-ce que au contraire de leur intention, toutz les gradués 
que despuis que j’ay cognoissance ont insinué et obtenu bénéfices in 
vim gradus, sont entièrement ydéotes à la science à la quelle ilz on- 
obtenu leur degré, et en toutes aultres; car ilz ne sauroient demant 
der en latin les clefz de l’église. Toutesfois telz qu’ilz sont ignorans, il 
n’y a bénéfice que vacque, ains de moys qu’ilz ne s’en empiètent 
comme gradués par force et armés en vertu d’ung jus devolut de 
l’archevesque, et mesmes les capdetz gradués; tellement qu’en ceste 
diosèze y a tel capdet que possède violentement vingt bénéfices par 
son degré. Cest abus procède des universités, auquel abus le Roy, 
par son ordonnance de Molins, a voluprovoir; mays il n’y a remède; 
